**Matemātikas valsts 75. olimpiādes 3. posma norises kārtība**

1. Matemātikas valsts 75. olimpiādes 3. posms norisināsies **2025.** **gada 14. aprīlī** no plkst. 9.00 LU Eksakto zinātņu un tehnoloģiju fakultātē, Jelgavas ielā 3, Rīgā.
2. **Olimpiādes darba ilgums:** piecas astronomiskās stundas.
3. **Olimpiādes norise:**
   * No 9.00 līdz 10.30 dalībnieku reģistrācija.
   * 10.30 olimpiādes atklāšana.
   * No 11.00 līdz 16.00 olimpiādes uzdevumu risināšana.
4. Olimpiādes dalībnieki uz jautājumiem atbild rakstveidā. Olimpiādes uzdevumu valoda un pieraksts saskaņā ar 2012. gada 5. jūnija Ministru kabineta noteikumu Nr. 384 „Mācību priekšmetu olimpiāžu organizēšanas noteikumi” 24. punktu.
5. Olimpiādes darbu iesniedz tīrrakstā, kam pievieno melnrakstu. Olimpiādes darbu žūrija vērtē pēc darba tīrraksta un melnraksta (ja nepieciešams).
6. **Olimpiādes darba saturs** – pieci uzdevumi. Katra uzdevuma risinājumu vērtē ar 0 – 10 punktiem; vietas un apbalvojumus piešķir, pamatojoties uz iegūto punktu kopsummu par visiem uzdevumiem, saskaņā ar kārtību par valsts mācību priekšmetu laureātu apbalvošanu.
7. Olimpiādes rezultātus apkopo valsts žūrijas komisija un nosūta tos novadu, valstspilsētu un novadu apvienību atbildīgajām personām.
8. **Palīglīdzekļi, kurus atļauts izmantot olimpiādes laikā:** darbs veicams ar tumši zilu vai melnu pildspalvu. Zīmuli (arī krāsaino) drīkst lietot tikai zīmējumos. Drīkst izmantot lineālu, cirkuli, transportieri, dzēšgumiju.

Atgādinām, ka saskaņā ar 2012. gada 5.jūnija Ministru kabineta noteikumu Nr. 384 “Mācību priekšmetu olimpiāžu organizēšanas noteikumi” 25. punktu olimpiādes dalībnieks pirms olimpiādes uzrāda olimpiādes vadītājam personu apliecinošu dokumentu.